Πρόταση οδηγίας του Συμβουλίου για την τροποποίηση της οδηγίας 92/118/ΕΟΚ του Συμβουλίου, της 17ης Δεκεμβρίου 1992, για τον καθορισμό των όρων υγειονομικού ελέγχου καθώς και των υγειονομικών όρων που διέπουν το εμπόριο και τις εισαγωγές στην Κοινότητα προϊόντων που δεν υπόκεινται, όσον αφορά τους προαναφερόμενους όρους, στις ειδικές κοινοτικές ρυθμίσεις που αναφέρονται στο κεφάλαιο Ι του παραρτήματος Α της οδηγίας 89/662/ΕΟΚ και, όσον αφορά τους παθογόνους παράγοντες, της οδηγίας 90/425/ΕΟΚ (96/C 284/07) (Κείμενο που παρουσιάζει ενδιαφέρον για τον ΕΟΧ) COM(96) 393 τελικό - 96/0197(CNS)

(Υποβλήθηκε από την Επιτροπή στις 25 Ιουλίου 1996)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 43,

την πρόταση της Επιτροπής,

τη γνώμη του Ευρωπαϊκού Κοινοβουλίου,

τη γνώμη της Οικονομικής και Κοινωνικής Επιτροπής,

Εκτιμώντας:

ότι η οδηγία 92/118/ΕΟΚ του Συμβουλίου, της 17ης Δεκεμβρίου 1992, για τον καθορισμό των όρων υγειονομικού ελέγχου καθώς και των υγειονομικών όρων που διέπουν το εμπόριο και τις εισαγωγές στην Κοινότητα προϊόντων που δεν υπόκεινται, όσον αφορά τους προαναφερόμενους όρους, στις ειδικές κοινοτικές ρυθμίσεις που αναφέρονται στο κεφάλαιο Ι του παραρτήματος Α της οδηγίας 89/662/ΕΟΚ και, όσον αφορά τους παθογόνους παράγοντες, της οδηγίας 90/425/ΕΟΚ (1), όπως τροποποιήθηκε τελευταία από την απόφαση 96/103/ΕΚ της Επιτροπής (2) 7

την κατάρτιση κοινοτικών καταλόγων εγκαταστάσεων, για τις οποίες η αρμόδια αρχή της τρίτης χώρας έχει παράσχει στην Επιτροπή εγγυήσεις ότι οι εν λόγω εγκαταστάσεις τηρούν τις κοινοτικές απαιτήσεις 7

ότι, δεδομένου ότι οι όροι παραγωγής είναι ελάχιστα ειδικοί και δεν συνεπάγονται επίπτωση για την υγεία των ανθρώπων και των ζώων, η κατάρτιση τέτοιων καταλόγων δεν δικαιολογείται για τα προϊόντα όπως τα δέρματα οπληφόρων, τα κόκκαλα, τα κέρατα, τις χηλές και τα προϊόντα τους, τα μελισσοκομικά προϊόντα, τα κυνηγετικά τρόπαια, την κόπρο, το μαλλί, τις τρίχες και τα πτερά που αναφέρονται αντιστοίχως στο παράρτημα Ι κεφάλαιο 3, κεφάλαιο 5 σημείο Β, κεφάλαια 12, 13, 14, 15 και το μέλι 7 ότι αρκεί η εξασφάλιση της καταχώρησης των εγκαταστάσεων από την αρμόδια αρχή της τρίτης χώρας 7

ότι για τα άλλα προϊόντα που διέπονται από την οδηγία 92/118/ΕΟΚ πρέπει να προβλεφθεί το ίδιο καθεστώς καταχώρησης των εγκαταστάσεων για ορισμένες τρίτες χώρες, το σύνολο της παραγωγής των οποίων ανταποκρίνεται στους κοινοτικούς όρους 7

ότι, λόγω της κατανάλωσης κρέατος ερπετών και ειδών που δεν διέπονται από ειδικές απαιτήσεις και των προϊόντων τους στην Κοινότητα, πρέπει να προβλεφθεί ο καθορισμός υγειονομικών όρων που θα εφαρμόζονται στην παραγωγή, τη διάθεση στην αγορά και την εισαγωγή τέτοιων προϊόντων ζωικής προέλευσης,

ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Η οδηγία 92/118/ΕΟΚ τροποποιείται ως εξής:

1. Στο άρθρο 10, η παράγραφος 2 στοιχείο β) αντικαθίσταται ως εξής:

«β) να προέρχονται είτε

- για τα προϊόντα που αναφέρονται στο παράρτημα Ι κεφάλαιο 3, κεφάλαιο 5 σημείο Β, κεφάλαια 12, 13, 14, 15 και για το μέλι, από μια εγκατάσταση που έχει αποτελέσει αντικείμενο καταχώρησης από την αρμόδια αρχή της τρίτης χώρας

είτε

- για τα προϊόντα εκτός αυτών που αναφέρονται στην πρώτη περίπωση, από μια εγκατάσταση που εμφαίνεται σε έναν κοινοτικό κατάλογο ο οποίος καταρτίζεται σύμφωνα με τη διαδικασία που προβλέπεται στο άρθρο 18.

Ωστόσο ο όρος αυτός δεν απαιτείται για ένα προϊόν που προέρχεται από μια τρίτη χώρα που συγκαταλέγεται σε έναν κατάλογο ο οποίος καταρτίζεται σύμφωνα με τη διαδικασία που προβλέπεται στο άρθρο 18. Για να συγκαταλέγεται στον κατάλογο αυτό για ένα συγκεκριμένο προϊόν, το σύνολο των εγκαταστάσεων που βρίσκονται στην εν λόγω τρίτη χώρα πρέπει να τηρεί για το εν λόγω προϊόν, τις απαιτήσεις που προβλέπονται από την κοινοτική ρύθμιση και να αποτελεί αντικείμενο καταχώρησης από τις αρμόδιες αρχές της τρίτης χώρας.»

2. Στο άρθρο 10 καταργείται η παράγραφος 3 στοιχείο β).

3. Στο παράρτημα ΙΙ κεφάλαιο 2 στην εισαγωγική πρόταση καταργείται το ακόλουθο κείμενο «πριν από την 1η Ιανουαρίου 1994».

4. Στο παράρτημα ΙΙ, κεφάλαιο 2 προστίθεται η ακόλουθη περίπτωση:

«- κατά την παραγωγή, τη διάθεση στην αγορά και την εισαγωγή κρέατος ειδών που δεν διέπονται από τις ειδικές απαιτήσεις και κυρίως κρεάτων ερπετών και των προϊόντων τους, τα οποία προορίζονται για κατανάλωση από τον άνθρωπο.»

Άρθρο 2

1. Τα κράτη μέλη θέτουν σε ισχύ τις νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία πριν από την 1η Ιουλίου 1996. Πληροφορούν αμέσως την Επιτροπή σχετικά.

Όταν τα κράτη μέλη θεσπίζουν τις διατάξεις αυτές, αυτές περιέχουν παραπομπή στην παρούσα οδηγία ή συνοδεύονται από μια τέτοια παραπομπή κατά την επίσημη δημοσίευσή τους. Οι λεπτομέρειες της παραπομπής αυτής θεσπίζονται από τα κράτη μέλη.

2. Τα κράτη μέλη ανακοινώνουν στην Επιτροπή το κείμενο των ουσιωδών διατάξεων εσωτερικού δικαίου, της οποίες θεσπίζουν στον τομέα που διέπεται από την παρούσα οδηγία.

Άρθρο 3

Η παρούσα οδηγία αρχίζει να ισχύει την ημέρα της δημοσίευσής της στην Επίσημη Εφημερίδα των Ευρωπαϊκών Κοινοτήτων.

Άρθρο 4

Η παρούσα οδηγία απευθύνεται στα κράτη μέλη.

(1) ΕΕ αριθ. L 62 της 15. 3. 1993, σ. 49.

(2) ΕΕ αριθ. L 24 της 31. 1. 1996, σ. 28.